এ ব্যাপারে সুপ্রিমকোর্টের সিনিয়র আইনজীবী মহসিন রশিদ বলেন, ‘আমার মনে হয় প্রধান বিচারপতি মামলাগুলো পুনঃশুনানিতে দিয়ে সঠিক কাজটিই করেছেন। কারণ অবসরের পরে রায় লেখার কোনো সুযোগ নেই। পাশাপাশি বিচারপতি মানিক তাড়াহুড়ো করে যে রায় লিখেছেন তাতে ভুল হওয়ার আশংকা রয়েছে। বিষয়টি হয়তো বেঞ্চের অন্য বিচারপতিরা মানছেন না। সে কারণে প্রধান বিচারপতি পুনঃশুনানিতে পাঠিয়ে সঠিক সিদ্ধান্ত নিয়েছেন। এর ফলে বিতর্ক এড়ানোর পাশাপাশি মামলাগুলোর রায় আইনগতভাবে বৈধতা পাবে।